THAI จัดกิจกรรมเนื่องในโอกาสวันเฉลิมพระชนมพรรษาในหลวงร.10
THAI จัดกิจกรรมเนื่องในโอกาสวันเฉลิมพระชนมพรรษาในหลวงร.10
THAI จัดกิจกรรมเนื่องในโอกาสวันเฉลิมพระชนมพรรษาในหลวงร.10
26 ก.ค. 2562

บริษัท การบินไทย จำกัด (มหาชน) หรือ THAI จัดกิจกรรมเนื่องในวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว เนื่องในโอกาสมหามงคลวันเฉลิมพระชนมพรรษาของพระบาทสมเด็จพระปรเมนทรรามาธิบดี ศรีสินทรมหาวชิราลงกรณ พระวชิรเกล้าเจ้าอยู่หัว 67 พรรษา 28 กรกฎาคม 2562
โดยได้อัญเชิญพระบรมฉายาลักษณ์ พระบาทสมเด็จพระปรเมนทรรามาธิบดีศรีสินทร มหาวชิราลงกรณ พระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี ประดับบน อาคาร 1 พร้อมจัดพิธีถวายเครื่องราชสักการะ ถวายพระพรชัยมงคล และถวายสัตย์ปฏิญาณเบื้องหน้าพระบรมฉายาลักษณ์ เพื่อแสดงถึงความจงรักภักดี
ทั้งนี้นายเอกนิติ นิติทัณฑ์ประภาศ ประธานกรรมการบริษัทฯ เป็นประธานในพิธี พร้อมด้วยนายสุเมธ ดำรงชัยธรรม กรรมการผู้อำนวยการใหญ่ ฝ่ายบริหาร และพนักงาน ร่วมในพิธี อีกทั้งจัดกิจกรรมตักบาตรอาหารแห้งพระภิกษุบวชใหม่ ปลูกต้นรวงผึ้ง และกิจกรรมการบินไทยร่วมใจ ไถ่ชีวิตโค – กระบือ จำนวน 21 ตัว เพื่อถวายเป็นพระราชกุศลแด่พระบาทสมเด็จพระวชิรเกล้าเจ้าอยู่หัว ณ สำนักงานใหญ่ การบินไทย
  